Ziyaqhubeka Inhlupho zabeZimbabwe Ngesikhathi Abanye Bebuyela Emsebenzini kweleSouth Africa
Kulezisebenzi ezedlula isigidi (1.5 million) ezibuyele emisebenzini kweleSouth Africa ngoMvulo ngemva kokuba ukwenqatshelwa kwabantu ukuphuma ezindlini ngenxa ye coronavirus kwehlile kusuka kusigaba sesihlanu kwaya kwesesine.
WASHINGTON DC — Lobanje kulamabhizimusi amanengi avunyelwe ukuqala ukusebenza ngoMvulo kweleSouth Africa, inengi labeZimbabwe abasebenza endaweni zokudlela, ezokwakha, ezokuzithokozisa lezokuthutha bakhala ezimathonsi njengoba la mabhizimusi elokhu engakavunyelwa ukusebenza. UBenedict Nhlapho usipha loludaba eseJohannesburg kweleSouth Africa. Kodwake izizalwane zeZimbabwe zikhala ezimathonsi. Inengi labeZimbabwe laba basebenza endaweni zokudlela lasemahoteleni. Kodwake phansi kwehlandla lesine indawo zokudlela zivunyelwa kuphela ukupheka ukudla kuthunyelwe ezindlini. Lokhu kutshiye izinkulungwane zezizalwane zeZimbabwe ezihambisa ukudla ematafuleni zingelamvumo yokubuyela emisebenzini. Isizalwane seZimbabwe umnumnzana Mlungisi Ndlovu uthi lokhu sekubatshiye bengazi ukuthi izozalankomoni. “Ngathi mostly njengabantu bangaphandle abanengi sithwele nzima kakhulu kakhulu kakhulu cause impilo yethu isemarestaraunt and irestaurant isevayiva ngeday to day imali engenayo. So nxa sivalelwe nje ngamarenti, amaTV okumele abhadalwe ukudla asikwazi ukuthi sizophila ngani abantwana ekhaya le. Makungenzeka izikolo zivulwe ngamaschool fees amatransport money ziphuma ebantwini okungelaIncome ebuyayo.” Ngakolunye uhlangothi inengi labeZimbabwe laba abasebenza kumabhizimusi okwakha labo abazukuqala ukusebenza njengoba kuvunyelwa kuphela abenza imisebenzi yokwakha ephuthumayo lenhlelo zokwakha zikahulumende. Esinye isizalwane seZimbabwe umnumnzana Butho Mpofu uthi leyinto esibatshiye bengazi ukuthi bazaphila kanjani. “Ngiphatheke kabi kakhulu ngoba masithanda ukubheka thina kuconstruction makuthi January, February, March akuzona inyanga ezinhle vele kithi. So siyasiqale ukungathi siyahlumanyana makuthi Epreli, Meyi bekuzoba kuhle kakhulu sivulelwe sisebenze uma singasavulelwanga eyi sesiyophatheka kabi kakhulu kodwa kube kungekho esingakwenza.” Inengi labeZimbabwe laba osekwedlule inyanga bevalelwe ezindlini bathi abaselakudla, imali yemithelo yezindlu kanye lemali yokuhlawula izikwelede zabo ezitolo. UBheki Malinga yisizalwane seZimbabwe osebenza ngezokuzithokozisa ezibalisa imiculo. Le yinto eyenziwa ngamakhulu ezizalwane zeZimbabwe kweleSouth Africa kodwake abaculi kabavunyelwa ukubuthanisa abantu bebethokozisa. Lokhuke umculi uMalinga uthi sekubadlisa imbuya ngoluthi. “Sivele savaleleka asisakwazi ukuhambisa umsebenzi wethu ebantwini, asisakwazi ukubonakalisa umsebenzi wethu ebantwini, ngoba lakumaphephandaba kukancane ukuthi sitholakale, lakumabonakude, ipiracy ihambikhuphuke futhi asisakwazi ukwenza amaShow. Into yakhona iyailimaza kakhulu kakhulu.” Umculi weTsholotsho Great Sounds u Thamsanqa Sibanda uthi nxa kungaqhubeka kunje abantu bazafela ezindlini. “Kulicebo elihle elenziwe nguhulumende kodwa isikhalo sithi sona kungaze kudonse kakhulu ngoba abanye zinengi izinhlelo ebezidingeka ukubana zenzeke kodwa njengoba kusiba nje, kulokhe kuwoma kusiba nje kutsho ikati lizodlalela eziko njengabantu bangaphandle kusuka kubenzima.” Kusenjalo uhulumende uthi ukuvulelwa kwamanye amabhizimusi ukuthi lawo aqale ukusebenza kuzakuya ngokwehla kwenani labantu ababanjwa belegciwane lecoronavirus.